EkBass/fiwiki-20250220-pages-articles huggingface dataset:
Montech

Montech on kunta Lounais-Ranskassa Tarn-et-Garonnen departementissa Oksitanian alueella. Se sijaitsee noin 14 kilometriä Montaubanin kaupungista lounaaseen. Montech oli keskiajalla 1100-luvulla linnoitettu kaupunki. Kaupungin neljä porttia olivat olemassa vuoteen 1830 asti. 1700-luvulla kaupunki teollistui ja sinne perustettiin kevyttä tekstiiliteollisuutta. 1800-luvulla rakennettiin Garonnejoen sivukanava Canal de Garonne, sekä siitä Montechin kunnan alueella Tarnjoen yhdyskanava Canal de Montech. Tämän seurauksena kanavan läheisyyteen perustettiin paperitehdas vuonna 1857. Ennen toista maailmansotaa tehtaalla työskenteli 300 työntekijää. Paperitehdas suljettiin pysyvästi vuonna 1968. Kunta päätti kunnostaa tehtaan, ja vuonna 2014 sen tiloihin perustettiin mediakirjasto sekä digitaalisia näyttelytiloja. Kunnan nähtävyys on Pente d'eau de Montech, joka on funikulaarin tapainen laite jolla siirretään veneitä kanavassa ylös ja alas. Se rakennettiin vuonna 1974 korvaamaan viisi Canal de Garonnen sulkua. Samalla se mahdollisti 45 minuutin ajansäästön. Veneiden siirtolaite oli toiminnassa vuoteen 2009 asti. Vuosina 2020-2021 se kunnostettiin näyttelyalueeksi. ==Lähteet== ==Aiheesta muualla== Luokka:Tarn- et-Garonnen kunnat
Ko Yong-hui

Ko Yong-hui (; 26. toukokuuta 1952 Osaka – 24. toukokuuta 2004 Pariisi) oli pohjoiskorealainen tanssija ja muusikko, jonka lapsia suhteesta Kim Jong-iliin ovat maan johtaja Kim Jong-un sekä tämän sisarukset Kim Jong-chul ja Kim Yo- jong.Jeong Yong-soo, Tomb of Kim Jong-un’s mother located Korea JoongAng Daily 29.3.2016, viitattu 18.12.2023 Kon isä oli kotoisin Jejun saarelta nykyisen Etelä-Korean alueelta, mutta oli muuttanut vuonna 1929 muuttanut Japaniin, jossa Ko syntyi Tsuruhashin korealaislähiössäPhotos of Kim Jong Un's mother from 1973 Japan visit discovered The Mainichi 14.4.2018, viitattu 18.12.2023 Osakassa. Valtiolliset tiedotusvälineet Pohjois-Koreassa ovat vaienneet Kon taustasta, koska eteläkorealainen tai japanilainen tausta on ristiriidassa Paektuvuoren verilinjaa koskevan myytin kanssa.Kim Jong-un on äitinsä puolelta eteläkorealainen – tällainen on Pohjois-Korean itsevaltiaan kiusallinen ja varjeltu salaisuus MTV Uutiset 19.6.2022, viitattu 18.12.2023 Ko muutti vanhempineen Pjongjangiin vuonna 1961 tai 1962. Hän liittyi 1970-luvun alussa Mansudae-taideseurueeseen. Hänestä tuli yksi sen johtavista esiintyjistä ja hän esitti sen jäsenenä sooloja changgo-lyömäsoittimella.Ko Yong Hui North Korea Leadership Watch 10.6.2012, viitattu 18.12.2023 Ko pääsi Mansudae- taideseurueen mukana esiintymään myös monissa japanilaisissa kohteissa vuonna 1973. Hänen suhteensa Kim Jong-ilin kanssa alkoi vuonna 1975 tai 1976. Ko kiersi myöhemmin Kim Jong-ilin seurassa tämän neuvonantomatkoilla ja sotilaskohteiden tarkastuskäynneillä toimien epävirallisessa ensimmäisen naisen asemassa. Ko matkaili vielä 1990-luvun alussa lastensa kanssa Japanissa. Vuonna 1994 hänellä todettiin rintasyöpä, johon hänet lähetettiin saamaan hoitoa Ranskaan. Rintasyövän uusiuduttua Ko palasi vuonna 2003 hoidettavaksi Ranskaan. Hänelle tehtiin molempien rintojen mastektomia, mutta sairaus muodosti etäpesäkkeitä. Ko kuoli Etelä-Korean tiedustelupalvelun mukaan Pariisissa, josta hänen ruumiinsa siirrettiin Pjongjangiin. Vuonna 2012 hänelle valmistettiin hauta lähelle Vallankumouksellisten marttyyrien hautausmaata Pjongjangiin. Loikanneiden mukaan ihmisiä on määrätty hautapaikalle osoittamaan kunnioitusta Ko Yong-huille. Toukokuussa 2012 Ko Yong-huita käsittelevä 85-minuuttinen propagandaelokuva kantaesitettiin korkea-arvoisille Korean työväenpuolueen edustajille. Hänestä ei käytetä elokuvassa oikeaa nimeä vaan häneen viitataan "Chosunin äitinä" ja "Suurena äitinä".Cho Jong Ik, ‘Great Mother’ Revealed to the World Daily NK 30.6.2012, viitattu 18.12.2023 Yleensä tausta Japanissa johtaa Pohjois-Korean yhteiskunnallisessa hierarkiassa matalimpiin ryhmiin sijoittumiseen.Hän on Kim Jong-unin äiti – kuvat julki vuosien takaa Verkkouutiset 14.4.2018, viitattu 18.12.2023 Vuoden 2022 tiedon mukaan Kim Jong-unilla on yhä sukulaisia Jejun saarella Etelä-koreassa. == Lähteet == Luokka:Pohjoiskorealaiset muusikot Luokka:Tanssijat Luokka:Kim Il-sungin suku Luokka:Vuonna 1952 syntyneet Luokka:Vuonna 2004 kuolleet
Kim Hyong-jik

Kim Hyong-jik (; 1894 Mangyongdae – 5. kesäkuuta 1926) oli Korean niemimaan itsenäisyyden puolesta kamppaillut aktivisti, opettaja ja Pohjois-Korean ensimmäisen johtaja Kim Il-sungin isä.Gareth Johnson, Who was Kim Hyong-Jik? Young Pioneer Tours, viitattu 18.12.2023 Jung H. Pak, Becoming Kim Jong Un: A Former CIA Officer's Insights into North Korea's Enigmatic Young Dictator Google Books, viitattu 18.12.2023 Kim syntyi Mangyongdaen kylässä lähellä Pjongjangia ja opetti myöhemmin siellä koulussa. Hänen vanhempansa olivat Kim Bo-hyo ja Ri Po-ik. Kim teki useita matkoja Kiinaan saadakseen oppia itsenäisyyskamppailua varten. Syksyllä 1917 hän joutui Korean niemimaata miehittäneen Japanin poliisin pidättämäksi. Vapauduttuaan vuosi myöhemmin Kim matkusti Kiinan ja nykyisen Pohjois-Korean rajalle. Hän asettui Junggangin piirikuntaan (Jagang) ennen rajan ylittämistä Linjiangin alueelle Kiinan Fujianiin. Kim oli 15-vuotiaasta saakka naimisissa Kim Il-sungin äidin Kang Pan-sokin kanssa. Hänen viimeisistä vuosistaan ei ole säilynyt paljon tietoa, mutta hän kuoli 31-vuotiaana huhutusti kärsittyään moninaisista terveysongelmista. Kim on nostettu Pohjois-Korean mytologisessa historiankuvauksessa kommunismiin suuntautumisen edelläkävijäksi ja japanilaisvastaisen taistelun johtajaksi. Hänellä on merkittävä asema valtion virallisessa historiankirjoituksessa myös "Paektuvuoren verilinjan" edustajana. Kimin mukaan on nimetty Kasvatustieteellinen Kim Hyong-jik -yliopisto. == Lähteet == Luokka:Pohjoiskorealaiset henkilöt Luokka:Kim Il- sungin suku Luokka:Vuonna 1894 syntyneet Luokka:Vuonna 1926 kuolleet
Kim Chaek

Kim Chaek (; 1903 Pohjois-Hamgyeong – tammikuu 1951) oli pohjoiskorealainen poliitikko ja komentaja.Kim, Chaek Wilson Center Digital Archive, viitattu 19.12.2023 Kim lähti Mantšuriaan ja liittyi Kiinan kommunisteihin vuonna 1925. Hän oli Kim Il-sungin merkittävä liittolainen sissisodankäynnissä japanilaisia miehittäjiä vastaan. Japanilaisten offensiivin takia hän joutui vuonna 1940 Kim Il-sungin tavoin siirtymään Neuvostoliiton Kaukoitään. Kim pysyi Neuvostoliitossa, kunnes palasi Korean niemimaalle elokuussa 1945. Lokakuussa 1945 hän sai nimityksen sotilasakatemian johtajaksi. Pohjois-Korea perustettiin virallisesti vuonna 1948, jolloin Kim Chaek valittiin sen teollisuusministeriksi ja varapääministeriksi. Kim oli Korean työväenpuolueen sotilaskomitean jäsenenä vastuussa sodankäynnistä vuonna 1950 alkaneessa Korean sodassa. Syyskuussa 1950 hänestä tuli Korean kansanarmeijan komentaja. Hän vastasi myös sissijoukkojen järjestelystä kansanarmeijan joutuessa vetäytymään. Kim kuoli pommituksissa tammikuussa 1951. Hänen mukaansa on nimetty Gimchaekin kaupunki ja Teknologian Kim Chaek -yliopisto. == Lähteet == Luokka:Pohjoiskorealaiset poliitikot Luokka:Korean sota Luokka:Vuonna 1903 syntyneet Luokka:Vuonna 1951 kuolleet
Ralph Puckett

Ralph Puckett nuorempi (6. joulukuuta 1926 Tifton, Georgia – 8. huhtikuuta 2024https://www.ledger-enquirer.com/news/local/article287481610.html) oli yhdysvaltalainen maavoimien eversti, joka sai 21. toukokuuta 2021 ensimmäisen Joe Bidenin myöntämän Medal of Honorin toiminnastaan Chongchon-joen taistelussa Korean sodassa 25.–26. marraskuuta 1950.Ralph Puckett, Jr. Congressional Medal of Honor Society, viitattu 19.12.2023 Ralph Puckett Jr. National Medal of Honor Museum 21.5.2021, viitattu 19.12.2023 Leo Shane III, Korean War hero to receive Medal of Honor this week Army Times 19.5.2021, viitattu 19.12.2023 Puckett oli Chongchon-joen taistelun aikaan ensimmäinen luutnantti. Hän toimi taistelussa Eighth Army Ranger Companyn komentajana. Puckett palveli armeijaa Korean sodassa haavoittumisesta huolimatta vielä 21 vuoden ajan. Hän on myös Vietnamin sodan veteraani ja on aktiivisen palvelusaikansa jälkeen ollut aktiivinen toimija veteraaniyhteisöissä. Puckett sai sekä Korean että Vietnamin sodista Distinguished Service Crossit ennen Medal of Honorin myöntämistä. Hänelle myönnettiin myös lukuisia muita kunnianosoituksia, kuten kaksi Silver Staria ja viisi Purple Heartia. Puckett oli yksi ensimmäisistä United States Army Rangersissa ansioituneiden kunnioitukseksi vuonna 1992 avattuun Ranger Hall of Fameen päässeistä. Puckett oli viimeinen elossa oleva Korean sodasta Medal of Honorin saanut yhdysvaltalainen sotilas.Army Medal of Honor recipient honors Bliss, 1st AD with visit during local stay Defense Visual Information Distribution Service 13.3.2023, viitattu 19.12.2023 == Lähteet == Luokka:Yhdysvaltalaiset sotilaat Luokka:Korean sota Luokka:Vietnamin sota Luokka:Vuonna 1926 syntyneet Luokka:Vuonna 2024 kuolleet
Volker von Bonin

Volker von Bonin (8. elokuuta 1924 Wilhelmshaven, Saksa – 2006) oli saksalais- suomalainen valokuvaaja. Hän valmistui ylioppilaaksi Helsingin Saksalaisesta koulusta ja valokuvaajaksi Münchenin yliopistosta. Hän työskenteli Oy Tilgmann Ab:lle, Eeva-lehdelle sekä freelance-kuvaajana. Hänen töitään on Museoviraston kuva-arkistossa. == Lähteet == ==Kirjallisuutta== * Yki Hytönen: Katse Helsinkiin: Volker von Boninin valokuvia. Helsingin kaupunginmuseo, 2023. Luokka:Saksalaiset valokuvaajat Luokka:Suomalaiset valokuvaajat Luokka:Vuonna 1924 syntyneet Luokka:Vuonna 2006 kuolleet
Eric Sundström

Eric Sundström (24. marraskuuta 1866 Lindesberg, Ruotsi – 16. huhtikuuta 1933 Helsinki) oli ruotsalais-suomalainen valokuvaaja. Hän opiskeli aluksi kirjanpitäjäksi. Hän toimi avustajana Kööpenhaminassa ja Fritz Hjertzellin kuvaamossa. Hänen kuviaan on muun muassa Museoviraston ja Helsingin kaupunginmuseon arkistossa. Sundström omisti valokuvaamon Atelier Eric Sundström, joka tunnettiin myös nimillä Eric Sundström Fotografisk Atelier ja Varjokuvaamo Eric Sundström. == Lähteet == Luokka:Ruotsalaiset valokuvaajat Luokka:Suomalaiset valokuvaajat Luokka:Vuonna 1866 syntyneet Luokka:Vuonna 1933 kuolleet
Kim Song

Kim Song (; s. 1959 Pjongjang) on pohjoiskorealainen diplomaatti.New Permanent Representative of Democratic People’s Republic of Korea Presents Credentials United Nations 20.9.2018, viitattu 19.12.2023 Kim opiskeli vuosina 1982–1988 Pjongjangin vieraiden kielten yliopistossa. Hän toimi vuosina 1996–1999 kolmantena sihteerinä Pohjois-Korean suurlähetystössä Iranissa ja vuosina 2004–2007 ensimmäisenä sihteerinä Pohjois-Korean suurlähetystössä Itävallassa. Vuosina 2008–2010 Kim oli Pohjois-Korean ulkoministeriön kansainvälisten järjestöjen jaoksen kolmas tutkija, vuosina 2011–2015 maansa pysyvän YK- edustuston neuvonantaja New Yorkissa ja vuosina 2016–2018 Pohjois-Korean ulkoministeriön sopimus- ja lakijaoksen pääjohtaja. Kim sai vuonna 2018 nimityksen Pohjois-Korean pysyväksi YK-suurlähettilääksi. Hän on naimisissa ja hänellä on kaksi lasta. == Lähteet == Luokka:Pohjoiskorealaiset diplomaatit Luokka:YK:n suurlähettiläät Luokka:Vuonna 1959 syntyneet Luokka:Elävät henkilöt
Fritz Hjertzell

Fritz Hjertzell (17. maaliskuuta 1850 Tukholma, Ruotsi – 23. toukokuuta 1904 Brooklyn, New York, Yhdysvallat) oli ruotsalais-suomalainen valokuvaaja. Hjertzell opiskeli kuvaajaksi ulkomailla. Hän toimi C. A. Hårdhin kanssa ja piti omaa kuvaamoa. Hänen töitään on muun muassa Museoviraston historian kuva- arkistossa sekä Helsingin kaupunginmuseossa. == Lähteet == Luokka:Ruotsalaiset valokuvaajat Luokka:Suomalaiset valokuvaajat Luokka:Vuonna 1850 syntyneet Luokka:Vuonna 1904 kuolleet
Kongsbergin kirkko

Kongsbergin kirkko () on Kongsbergissä Norjassa sijaitseva tiilinen ristikirkko vuodelta 1761. Se korvasi lähellä sijainneen puisen kirkon, joka purettiin 1765. ==Kuvia== Kongsberg kirke - Vue générale.JPG|Kirkko sisältä. Valgkirke, blå plakett, grunnlovsjubileet 2014, Kongsberg kirke.JPG|Kirkon seinässä oleva muistolaatta kertoo siellä järjestetyn ensimmäiset vaalit Eidsvollin kansalliskokoukseen. ==Lähteet== ==Aiheesta muualla== Luokka:Norjan kivikirkot kirkko
Hvittingfoss

Hvittingfoss on taajama Kongsbergin kunnassa Buskerudin läänissä Norjassa. Taajaman pinta-ala on 1,1 neliökilometriä ja asukasluku 1 143 vuonna 2022. Hvittingfossissa sijaitsee muun muassa autonosia valmistava Kongsberg Automotive. DJI 0119korr.png|Vittingfossin voimalaitos Tuft kirke Ytre Sandsvær.jpg|Tuftin kirkko ==Lähteet== ==Aiheesta muualla== Luokka:Kongsberg Luokka:Norjan taajamat
Norjan kaivosmuseo

Norjan kaivosmuseo () on Norjan Kongsbergissa sijaitseva kaivostoiminnan historiaa esittelevä museo entisen hopeakaivoksen alueella. Museo avattiin yleisölle vuonna 1945. Kaivosten sisällä on mahdollisuus vierailla kesäisin kaivosjunan kyydissä, lisäksi museossa on näyttelyitä. ==Lähteet== ==Aiheesta muualla== kaivosmuseo Luokka:Kongsberg Luokka:Tekniikan museot
Kongsberg Automotive

Kongsberg Automotive on norjalainen autonosien valmistaja. Se perustettiin vuonna 1987. Yrityksen liikevaihto oli noin 906 miljoonaa euroa ja sillä oli noin 5 500 työntekijää vuonna 2022. Vuonna 2016 yhtiö siirsi pääkonttorinsa Sveitsin Zürichiin. ==Tehtaat== Yhtiöllä oli vuonna 2022 kaksikymmentä tehdasta eri puolilla maailmaa. * Norja: Hvittingfoss ja Raufoss * Ruotsi: Mullsjö ja Ljungsarp * Puola: Brześć Kujawski ja Koluszki * Ranska: Cluses * Slovakia: Vráble * Espanja: Épila * Iso-Britannia: Normanton * Brasilia: Jundiaí * Meksiko: Nuevo Laredo * Kiina: Shanghai ja Wuxi * Intia: Prithla * Etelä-Korea: Yangsan * Japani: Tokio * Yhdysvallat: Grand River, Novi ja Willis ==Lähteet== ==Aiheesta muualla== Luokka:Norjalaiset pörssiyhtiöt Luokka:Ajoneuvoteollisuuden osatoimittajat
Tuftin kirkko

Tuftin kirkko () on Kongsbergin kunnassa Norjassa sijaitseva tiilinen pitkäkirkko vuodelta 1880. ==Lähteet== ==Aiheesta muualla== Luokka:Norjan kivikirkot Luokka:Kongsberg
Kari Pitkänen

Kari Juhani Kalervo Pitkänen (s. 11. heinäkuuta 1943 Lappeenranta) on suomalainen insinööri ja eläköitynyt yritysjohtaja, joka on saanut teollisuusneuvoksen arvonimen. Viitattu 19.12.2023. Pitkäsen vanhemmat olivat talousneuvos Into Pitkänen ja Anna-Liisa Lehtoranta. Hän avioitui Raija Anneli Penttisen kanssa. Pitkänen tuli ylioppilaaksi Lappeenrannan lyseosta 1965 ja valmistui merkonomiksi Lappeenrannan kauppaoppilaitoksesta 1967 ja koneenrakennuksen insinööriksi Lappeenrannan teknillisestä opistosta 1971. Hän oli Kymin Oy:n lämpöpatteritehtaan projekti-insinööri Heinolassa 1971 ja osastopäällikkö 1972–1973, Oy Strengberg Ab:n metalliteollisuuden teknillinen johtaja Pietarsaaressa 1973–1975 ja Forste Oy:n, vuodesta 1996 Helkama Forste Oy, tehtaanjohtaja Forssassa 1975–1977 ja yhtiön toimitusjohtaja 1977–2006 ja hallituksen jäsen. Pitkäsellä on ollut myös useita asiantuntija- ja luottamustehtäviä. Teollisuusneuvoksen arvonimen hän sai 1999. (ei-vapaa) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1943 syntyneet Luokka:Elävät henkilöt
Reina Isabel II (1852)

Reina Isabel II oli Espanjan laivaston vuonna 1852 vesille laskettu Reina Isabel II -luokan kaksikantinen 84-tykkinen linjalaiva. == Valmistus == Alus tilattiin Cádizista La Carracan arsenaalin San Luis telakalta, missä köli laskettiin 19. marraskuuta 1850. Alus laskettiin vesille 13. lokakuuta 1852.Winfield et al 2023 s. 123-124 == Palvelus == Alus lähti 28. tammikuuta 1857 Cádizista fregatti Bailénin ja höyrylaiva Colónin kanssa päällikkönään Antonio Arevala y Guerra Máhoniin, jonne ne saapuivat 8. helmikuuta. Alus lähti 21. helmikuuta Máhonista paluumatkalle Cádiziin, mistä se lähti 12. toukokuuta päällikkönään José Manuel Pareja y Septien osastossa, johon kuuluivat Bailén, priki Pelayo, urcat Pinta ja Santacilia sekä siipirattain varustettu tykkivene Francisco de Asís. Ne saapuivat 25. kesäkuuta mukanaan 1 500 sotilasta Havannaan, jossa alus viipyi vuoteen 1859 partioiden Meksikonlahdella ja ollen seitsemän kuukautta Guantánamossa. Alus lähti 17. huhtikuuta 1859 Havannasta ja saapui 24. toukokuuta Cádiziin, mistä se lähti 28. elokuuta päällikkönään Blas García de Quesada. Alus saapui 4. syyskuuta Mahóniin, mistä se jatkoi 22. syyskuuta Algeriin. Alus saapui 11. lokakuuta Algeriin. Se osallistui 6. tammikuuta 1860 Tetuánin tulittamiseen ja oli 25. helmikuuta Larachen edustalla, missä siihen rannikkotykistö osui useamman kerran. Aluksella haavoittui kuusi miehistönjäsentä. Alus oli 26. helmikuuta Arcilan edustalla. Alus korvasi 1860 koululaivana Rey Francisco de Asísin. Se oli 8. kesäkuuta 1862 Alicantessa päällikkönään Juan de Dios Ramos Izquierdo y Villavicencio, kun se oli laivastonäyttelyssä ja erilaisissa esityksissä koululaivana. Syyskuussa 1863 alus oli Cartagenassa päällikkönään José Lozano y García. Aluksen mastot poistettiin 18. heinäkuuta 1867 ja siitä tehtiin proomu. Se poistettiin 1870 alusluettelosta. Alus upposi 15. elokuuta 1887 ankkuripaikalleen, mutta hylky nostettiin 10. marraskuuta. Se myytiin 1889 romutettavaksi. == Lähteet == * === Viitteet === Luokka:Reina Isabel II -luokan linjalaivat
Rey Francisco de Asís (1853)

Rey Francisco de Asís oli Espanjan laivaston vuonna 1853 vesille laskettu Reina Isabel II -luokan kaksikantinen 84-tykkinen linjalaiva. == Valmistus == Alus tilattiin Ferrolista Reales Astilleros de Esteirolta, missä köli laskettiin 2. joulukuuta 1850. Alus laskettiin vesille 18. syyskuuta 1853 ja otettiin palvelukseen syyskuussa 1853.Winfield et al 2023 s. 123-124 24\. lokakuuta 1855 annettiin kuninkaallinen määräys, jonka mukaan alukselle tuli asentaa 350 hevosvoiman Penn-moottori etu- ja päämaston väliin. Alus siirrettiin maaliskuussa 1856 kuivatelakalle odottamaan muutostöitä. Muutostyö peruutettiin 21. kesäkuuta 1856. == Palvelus == Alus lähti 25. toukokuuta 1858 Alicantesta laivastonäyttelyn päätyttyä päällikkönään Ramón María Pery Valenciaan kuljettaen kuningatar Isabel II:ta. Kuningatarta saattanutta pääosin höyrylaivoista koostunutta laivastoa komensi laivastoministeri José María de Quesada. Alus saapui 28. toukokuuta laivaston mukana Valeciaan. Alus saapui Vigosta Ferroliin 1. syyskuuta kuljettaen kuningatarta. Aluksesta tehtiin 11. tammikuuta 1859 kadettien koululaiva. Alus saapui 10. syyskuuta 1860 Alicanteen, mistä se lähti 16. syyskuuta Baleaareille. Se kuului laivueeseen, jossa oli kuningatarta kuljettanut potkurifregatti Princesa de Asturias. Alus lähti 20. syyskuuta Palmasta ja saapui Barcelonaan 21. syyskuuta. Alus lähti 1861 Cádizista Havannaan, mistä se palasi seuraavana vuonna La Carracaan. Aluksesta tehtiin 1863 jälleen koululaiva päällikkönään Juan Topete y Carballo. Se poistettiin 19. lokakuuta 1866 alusluettelosta. == Lähteet == * === Viitteet === Luokka:Reales Astilleros de Esteiro Luokka:Reina Isabel II -luokan linjalaivat
Hersch Lauterpacht

Hersch Lauterpacht (6. elokuuta 1897 Żółkiew, Galitsia, Itävalta-Unkari (nyk. Ukrainaa) – 8. toukokuuta 1960) oli brittiläinen oikeustieteilijä. Hän oli syntyjään juutalainen. Hän opiskeli Lembergin yliopistossa ja sen jälkeen Wienin yliopistossa Hans Kelsenin oppilaana. Hän tutustui siellä tulevaan vaimoonsa Rachel Steinbergiin, joka opiskeli siellä pianonsoittoa. He avioituivat 1923 ja asettuivat Englantiin, missä Lauterpacht opetti vuodesta 1923 London School of Economicsissa. Heidän poikansa Elihu syntyi 1928. Hänen väitöskirjansa Private Law Sources and Analogies of International Law valmistui 1927. Hän sai 1935 asianajajan oikeudet. Hänet valittiin 1937 Cambridgen yliopistoon mentorinsa ja yhteistyökumppaninsa Arnold McNairin seuraajaksi. Hänet valittiin 1954 McNairin seuraajaksi kansainväliseen tuomioistuimeen. Lauterpacht kuoli 62-vuotiaana 1960. Hänen poikansa Elihu Lauterpacht on kirjoittanut hänestä 2010 ilmestyneen elämäkerran The Life of Hersch Lauterpacht. ==Julkaisut (valikoima)== * Private Law Sources and Analogies of International Law 1927 * An International Bill of the Rights of Man 1945 * Recognition in International Law 1947 * International Law and Human Rights 1950. ==Lähteet== ==Kirjallisuutta== * Philippe Sands: Paluu Lembergiin: kansanmurha- ja rikos ihmisyyttä vastaan -käsitteiden juurilla (East West Street: On the Origins of Genocide and Crimes Against Humanity), suom. Titia Schuurman. Helsinki: Teos 2023 ISBN 978-952-363-390-2 (sisältää Lauterpachtin elämäkerran) ==Aiheesta muualla== * Hersch Lauterpacht: Hero of human rights Youtube * Stories of Ukrainian Jews. Hersch Lauterpacht Youtube * Sir Hersch Lauterpacht English Heritage * Day of the Righteous 2023 in the twentieth anniversary of the Garden of Milan Gariwo.net Luokka:Brittiläiset oikeustieteilijät Luokka:Tuomarit Luokka:Kansainvälisen tuomioistuimen tuomarit Luokka:Vuonna 1897 syntyneet Luokka:Vuonna 1960 kuolleet
Santa Ana (1729)

Santa Ana oli vuonna 1729 vesille laskettu Espanjan laivaston Santa Ana -luokan kaksikantinen 70-tykkinen linjalaiva. == Valmistus == Alus tilattiin Guernizosta Santanderista. Se otettiin palvelukseen 14. helmikuuta 1729.Winfield et al 2023 s. 126-128 == Palvelus == Helmikuussa 1729 alus lähti Santanderista kohdatakseen López Pintadon laivueen, joka oli tulossa Havannasta saattaen Gallo Indianoa ja fregatti Concepciónia. Alus palasi Ferroliin vaurioiduttuaan myrskyssä maaliskuussa. Alus saapui 10. kesäkuuta Cádiziin Ferrolista lähteneiden alusten kanssa. Vuonna 1730 alus partioi Välimerellä. Huhtikuussa 1731 alus liitettiin Ferrolissa Francisco Javier Cornejon laivueeseen. Vuoden 1731 alus operoi Ferrolin ja Cádizin välillä. Kesäkuussa 1732 alus liitettiin Cornejon laivueeseen Algerin sotaretkeen ja hyökättäessä Oraniin. Alus lähti 14. kesäkuuta 1733 Ferrolista Cornejon laivastossa, jonka muina aluksina olivat linjalaivat Santiago, San Isidro ja Reina sekä fregatti Hermione ja rahtialus San Diego. Laivaston tehtävänä oli liittyä Cádizissa Antonio Serranon laivastoon. Alus siirrettiin 12. huhtikuuta 1734 Cádizissa reserviin odottamaan telakalle siirtoa. Huhtikuussa 1737 alus oli Cádizissa reservissä. Vuonna 1738 alus palautettiin palvelukseen Ferrolissa saman aikaisesti San Felipen, Reinan ja Real Carlosin kanssa. Se lähti 31. heinäkuuta 1740 Karibialle Rodrigo de Torresin laivueessa. Kesäkuussa 1741 kuljetti onnistuneesti aarrelastin Havannasta Cádiziin vältettyään amiraali John Norrisin laivaston. Alus myytiin 30. marraskuuta 1744 romutettavaksi Havannassa. == Lähteet == * === Viitteet === Luokka:Santa Ana -luokan linjalaivat (1729)
Reina (1729)

Reina oli vuonna 1729 vesille laskettu Espanjan laivaston Santa Ana -luokan kaksikantinen 70-tykkinen linjalaiva. == Valmistus == Alus tilattiin Guernizosta Santanderista. Se otettiin palvelukseen 14. helmikuuta 1729.Winfield et al 2023 s. 126-128 == Palvelus == Heinäkuussa 1729 alus lähti Santanderista Santiagon ja kahden polttolaivan kanssa Cádiziin. Aluksen päälliköksi nimettiin 23. toukokuuta 1730 Gabriel Mendinueta. Alus lähti 29. kesäkuuta 1730 Cádizista San Felipen kanssa saattaakseen 33 rahtialusta Barcelonaan. Se lähti 20. huhtikuuta 1731 Ferrolista Cádiziin Francisco Javier Cornejon laivueessa. Alus siirrettiin 25. elokuuta Cádizista Barcelonaan, missä sen tuli liittyä Marqués de Marin laivastoon. Alus oli 17. lokakuuta Rodrigo de Torresin lippulaivana. Tammikuussa 1732 alus palasi huollettavaksi Cádiziin, missä se siirrettiin maaliskuussa telakalle. Se siirrettiin 1733 Barcelonaan ja palasi vuotta myöhemmin huollettavaksi Cádiziin. Alus oli 1736-1739 Ferrolissa, mistä se lähti 31. heinäkuuta 1740 Amerikkaan Torresin laivastossa. Alus operoi Havannan edustalla, kunnes se poistettiin palveluksesta 3. heinäkuuta 1743. Alus myytiin 30. marraskuuta 1744 romutettavaksi Havannassa. == Lähteet == * === Viitteet === Luokka:Santa Ana -luokan linjalaivat (1729)
Invencible-luokka

Invencible-luokka oli Espanjan laivaston kahden kaksikantisen 70-tykkisen linjalaivan muodostama alusluokka. == Suunnittelu == Alusluokka perustui Gaztañetan 70-tykkisen linjalaivan suunnitelmiin. Ne suunnitteli Ciprián Autrán ja Pedro Boyer. Alukset valmisti Pedro de Acosta Havannassa, missä työt aloitettiin lokakuussa 1738. Alukset olivat ensimmäiset Havannassa valmistetut 70-tykkiset linjalaivat.Winfield et al 2023 s. 129-130 == Alukset == Invencible-luokka Nimi (lempinimi) Telakka Kölinlasku Vesille Valmis Kohtalo Invencible (San Ignacio de Loyola'') Havanna, Kuuba 4. marraskuuta 1739 1740 tuhoutunut salaman aiheuttamassa räjähdyksessä 30. kesäkuuta 1741 Glorioso (Nuestra Señora de Belén) Havanna 1739 1740 vallattu 19. lokakuuta 1747 myyty 13. huhtikuuta 1748 == Lähteet == * === Viitteet === *
Galicia-luokka (1729)

Galicia-luokka oli Espanjan laivaston kahden kaksikantisen 70-tykkisen linjalaivan muodostama alusluokka. == Suunnittelu == Alusluokka perustui Gaztañetan 70-tykkisen linjalaivan suunnitelmiin. Ne suunnitteli Ciprián Autrán ja Pedro Boyer. Alukset valmisti Lorenzo de Arzueta Ferrolissa Grañan telakalla.Winfield et al 2023 s. 128-129 == Alukset == Galicia-luokka Nimi (lempinimi) Telakka Kölinlasku Vesille Valmis Kohtalo Galicia Grañan telakka, Ferrol 28. heinäkuuta 1729 26. huhtikuuta 1730 vallattu 5. huhtikuuta 1741 HMS Galicia Prize poltettu toukokuussa 1741 León Ferrol 5. joulukuuta 1729 27. elokuuta 1731 romutettu 1749-1750 == Lähteet == * === Viitteet === *
Tanner Buchanan

Tanner Emmanuel Buchanan (s. 8. joulukuuta 1998 Ohio) on yhdysvaltalainen näyttelijä. Hänet tunnetaan rooleistaan Leo Kirkmanina ABC-sarjassa Designated Survivor ja Robby Keenenä Netflix-sarjassa Cobra Kai. Hänet tunnetaan myös roolistaan Cameron Kwellerissä romanttisessa komediaelokuvassa He's All That. == Elämäkerta == Buchanan syntyi Limassa, Ohiossa, Steve ja Marlona Buchananille. Hänet kasvatettiin kristillisessä taloudessa ja hän kävi Glandorfin peruskoulua Ohiossa. Hän muutti Los Angelesiin perheensä kanssa vuonna 2007 jatkaakseen näyttelijänuraansa. == Filmografia == === Elokuva === *2011: Untitled Jeff and Jackie Filgo Project ... Jimmy *2013: Jake Squared ... Sammy *2015: The Heyday of the Insensitive Bastards ... Bobby Bell *2017: Anything ... Jack Sachman *2019: Max Winslow and the House of Secrets ... Connor Lawson *2019: Sinister Seduction ... Dylan Warren *2020: Chance ... Colton *2021: He's All That ... Cameron Kweller *2022: The Hyperions ... Apollo === Televisio === *2010: Moderni perhe (Modern Family) ... Kid #2 *2012: The Real St. Nick ... Cynical Kid *2013: Greyn anatomia (Grey’s Anatomy) ... Lucas *2013: Rikoksista pahin (Major Crimes) ... Michelle Brand *2013: Ghost Ghirls ... Hero *2013–2014: Goldbergit (The Goldbergs) ... Evan Turner *2014: Growing Up Fisher ... Slade *2014: Mixology ... Young Dom *2015: Isojen tyttöjen leikit (Girl Meets World) ... Charlie Gardner *2015–2019: Game Shakers ... Mason Kendall *2016: The Fosters ... Jack Downey *2016–2018: Designated Survivor ... Leo Kirkman *2017: Fuller House ... Chad Brad Bradley *2018: The Goldbergs: 1990-Something ... Mike Stamm *2018–2025: Cobra Kai ... Robby Keene *2020: Deputy ... Brendan == Lähteet == == Aiheesta muualla == * tanner-buchanan.com * Luokka:Yhdysvaltalaiset näyttelijät Luokka:Vuonna 1998 syntyneet Luokka:Elävät henkilöt
Charles Caldwell Ryrie

Charles Caldwell Ryrie (2. maaliskuuta 1925 – 16. helmikuuta 2016) oli yhdysvaltalainen Raamatun tutkija ja kristillinen teologi. Hän toimi systemaattisen teologian professorina ja tohtoriopintojen dekaanina Dallasin teologisessa seminaarissa. Eläköityään Dallasin teologisesta seminaarista hän opetti myös kursseja Tyndalen teologisessa seminaarissa. Häntä pidetään yhtenä vaikutusvaltaisimmista amerikkalaisista teologeista 1900-luvulla. Hän oli hyvin suositun The Ryrie Study Biblen kirjoittaja; kirja julkaistiin vuonna 1978 ja se on myynyt yli kaksi miljoonaa kappaletta. Hän oli merkittävä klassisen dispensationalismin puolestapuhuja sekä vaikutusvaltainen ilmaisen armon teologi. == Opit == Charles Ryrie opetti ilmaisen armon teologiaa uskoen siihen, että pelastus tulee vain yksinkertaisesta uskosta Jeesukseen. Ryrie kirjoitti kirjan ”Niin suuri pelastus: Mitä tarkoittaa uskoa Jeesus Kristukseen”, jossa hän arvosteli niin sanottua ”lordship salvation” -aatetta, jonka tunnetuin kannattaja on John MacArthur. Tämän opin mukaan yksilön kuuluu olla valmis tottelemaan Jeesuksen käskyjä ennen kuin hän pystyy pelastumaan. Ryrie puolusti kantaa, jonka mukaan Uudessa testamentissa toistuva sana ”metanoia” (monesti käännettynä ’parannus’) viittaa mielen muutokseen ja on synonyymi uskolle. Charles Ryrie oli kalvinisti, mutta kielsi idean rajoitetusta sovituksesta. == Lähteet == Luokka:Yhdysvaltalaiset evankelistat Luokka:Vuonna 1925 syntyneet Luokka:Vuonna 2016 kuolleet
África (1752)

África oli Espanjan laivaston vuonna 1752 vesille laskettu kaksikantinen 68-tykkinen linjalaiva. == Valmistus == Alus tilattiin La Carracasta Cádizista, missä köli laskettiin 18. maaliskuuta 1751. Alus laskettiin vesille 20. marraskuuta 1752.Winfield et al 2023 s. 133 == Palvelus == Huhtikuussa 1753 alus lähti Cádizista päällikkönään Vega Florida. Alus oli 15. marraskuuta 1753 -17. helmikuuta 1754 Napolissa. Se lähti 6. maaliskuuta 1754 Cádizista Cartagenaan. Alus palasi 15. huhtikuuta Cádiziin. Vuodesta 1755 elokuuhun 1761 se partioi Välimerellä ja Atlantilla. Tammikuussa 1763 alus siirrettiin Ferroliin. Se lähti 27. huhtikuuta Ferrolista Príncesan, Aquilesin, Héctorin ja kahden rahtilaivan kanssa Havannaan. Alus palasi 28. helmikuuta 1764 Cádiziin Príncesan, Galician ja Monarcan kanssa suojaten rahtialuksia, jotka kuljettivat 414 718 pesoa. Vuonna 1768 alus oli sijoitettuna Ferroliin 20 linjalaivan ja kolmen fregatin kanssa. Alus kuului Córodvan laivastoon, joka valtasi elokuussa 1780 brittiläisen 53 kauppalaivan saattueen Madeiran rannikolla. Heinäkuussa 1781 alus lähti Cádizista Córdovan laivaston mukana Menorcan sotaretkelle. Elokuussa 1781 se osallistui 2. Englannin kanaalin sotaretkeen ja syyskuussa Gibraltarin sotaretkeen. Alus oli 20. lokakuuta 1782 alueella Cape Spartelin taistelussa päällikkönään José Antonio Eulalio Peralta y Rivera de las Roelas, mutta ei osallistunut aktiivisesti taisteluun. Vuodesta 1785 alus oli reservissä Ferrolissa, kunnes se palautettiin palvelukseen toukokuussa 1794. Alus avusti 23. syyskuuta 1797 Domingo de Navan laivuetta, joka suojasi Cabo São Vicenten taistelussa vaurioitunutta Santísima Trinidadia Cádiziin. Alus siirrettiin reserviin 1. maaliskuuta 1797 Cádizissa ja poistettiin alusluettelosta 8. elokuuta 1806. Alus romutettiin 1809 La Carracassa. == Lähteet == * === Viitteet === Luokka:Espanjan laivaston linjalaivat
Firme-luokka

Firme-luokka oli Espanjan laivaston kahden kaksikantisen 68-tykkisen linjalaivan muodostama alusluokka. == Suunnittelu == Molemmat alukset tilattiin 2. toukokuuta 1752 saman aikaisesti viiden Vengeanza-luokan fregatin kanssa. Matthew Mullanin suunnittelemat alukset perustuivat Jorge Juanin "sistema inglésiin" ja perustuivat Áfrican suunnitelmiin. Mittasuhteita oli suurennettu, mutta köli oli lyhyempi.Winfield et al 2023 s. 133-134 == Alukset == Firme-luokka Nimi (lempinimi) Telakka Kölinlasku Vesille Valmis Kohtalo Firme (San Zenón) Arsenal de la Carraca, Cádiz 16. toukokuuta 1752 22. kesäkuuta 1754 vallattu 22. heinäkuuta 1805 Aquiles (San Román) Cádiz 16. toukokuuta 1752 5. syyskuuta 1754 poistettu 7. elokuuta 1770 == Lähteet == * === Viitteet === *
Lego Fortnite

Lego Fortnite on selviytymishiekkalaatikkopeli, jossa pelaajat pelaavat Fortnite-hahmojen Lego-minihahmo-versioina. Pelissä kerätään materiaaleja, valmistetaan erilaisia ​​aseita ja työkaluja, rakennetaan erilaisia ​​rakennuksia, kasvatetaan omaa kylää ja taistellaan hirviöitä vastaan. Se julkaistiin 7. joulukuuta 2023. == Lähteet == * * * * == Aiheesta muualla == * Fortnite Luokka:Fortnite Luokka:Selviytymispelit Luokka:Taistelupelit Luokka:Seikkailupelit Luokka:Avoimen pelimaailman pelit Luokka:Vuoden 2023 videopelit Luokka:Unreal Engine 5 -pelit
Turnen-liike

Turnen-liike oli Preussissa ja yhdistyneessä Saksan keisarikunnassa 1810-luvulta lähtien toiminut kansallinen voimisteluliike, jonka perustaja oli preussilainen Friedrich Ludwig Jahn (1778–1852). Liikkeen tavoitteena oli kohottaa kansakunnan sotilaskuntoa ja myöhemmin Saksan poliittinen yhdistäminen. Jahn korvasi kreikkalaisperäisen gymnastik-termin sanalla turnen, joka viittaa kääntymiseen. == Historia == 1800-luvulla urheilua käytettiin kansallisten pyrkimysten edistämiseen. Saksan Turnen-liike tähtäsi kansakunnan jäsenten ruumiinkunnon kohottamiseen sekä kansallistunteen vahvistamiseen. Turnen-liike oli kielletty Preussissa vuosina 1820–1842. Preussin hallitus ryhtyi kuitenkin suosimaan liikettä, kun sen tarkoitusperät havaittiin hyödyllisiksi. Liikkeestä tuli vaikutusvaltainen voimatekijä Preussissa ja vuonna 1871 yhdistyneessä Saksassa. Liike pyrki pitkään jarruttamaan brittiläisperäisten urheilulajien juurtumista maahan. Turnen- liikkeen vaiktuus kesti Saksassa aina 1930-luvulle saakka, jolloin natsit korvasivat sen omalla urheilujärjestelmällään. == Lajivalikoima == Turnen- liikkeen lajivalikoimaan kuuluivat voimisteluliikkeet erilaisilla telineillä ja ilman. Tämän lisäsi liikkeeseen kuului myös muuta liikuntaa, kuten hyppyjä, heittoja, voimailua ja uintia. Toiminta painottui joukkuenäytöksiin ja seurojen välisiin kilpailuihin. == Katso myös == * Voimistelu * Ruotsalainen voimistelu == Lähteet == Luokka:Voimistelu Luokka:Preussi Luokka:Saksan keisarikunta
Ruotsalainen voimistelu

Ruotsalainen voimistelu eli lingiläinen voimistelu oli Ruotsissa 1800-luvulla syntynyt kansallinen voimisteluliike. Liikkeen perustaja oli Per Henrik Ling (1779–1839). Ruotsalaiselle voimistelulle tyypillistä oli liikkeiden terveydellisen arvon korostaminen, sotilaallinen suorituskuri ja kilpailullisuuden kaihtaminen. Liikkeen puhdasoppisuutta valvoi Tukholmassa perustettu Centralinstitutet, jonne saapui opiskelijoita monista eri maista. 1800-luvulla urheilua käytettiin kansallisten pyrkimysten edistämiseen. Lingiläinen voimistelu tähtäsi kansakunnan jäsenten ruumiinkunnon kohottamiseen sekä kansallistunteen vahvistamiseen. == Katso myös == * Voimistelu * Turnen-liike == Lähteet == Luokka:Voimistelu Luokka:Ruotsin urheilu
LibreCAD

LibreCAD on avoimen lähdekoodin ohjelmisto tietokoneavusteiseen suunnitteluun. Ohjelma on saatavilla Linuxille, macOS:lle ja Windowsille. == Historia == Ohjelmisto alkoi projektina CAM-ominaisuuksien lisäämisestä QCadin yhteisöversioon. QCad CE oli tehty vanhentuneella versiolla Qt:sta (Qt3), joka piti siirtää uudemmalle versiolle (Qt4). Tästä seurasi CADuntu-projekti, joka kesti muutaman kuukauden ennen uudelleen nimeämistä LibreCADiksi. LibreCAD 2.2.0-sarja käyttää Qt5-versiota. == Ominaisuudet == LibreCAD tukee kaksiulotteista CAD-suunnittelua ja tukee DXF, LFF, CXF sekä JWW-muotoja. == Lähteet == Luokka:Suunnitteluohjelmistot Luokka:Linux-ohjelmat Luokka:MacOS- ohjelmat Luokka:Windows-ohjelmat
Syöttövesi

Syöttövesi on vettä, joka pumpataan syöttölaitteella höyrykattilaan korvaamaan sitä vesimäärää, mikä on höyrynä johdettu siitä pois. Syöttöveden on oltava mahdollisimman puhdasta, sillä veden muuttuessa höyryksi kattilaan jäävät veden mukana tulleet vieraat aineet ja muodostavat siihen likaa ja kattilakiveä. Syöttövesi lämmitetään ennen kuin se syötetään kattilaan. Tähän tarkoitukseen voidaan käyttää esilämmitintä tai ekonomaiseria.Syöttövesi, Tietosanakirja. Osa 9, palsta 822. Tietosanakirja-osakeyhtiö 1917 ==Lähteet== Luokka:Lämpövoimakoneet
Kumsusanin aurinkopalatsi

Kumsusanin aurinkopalatsi () on Pjongjangissa Pohjois-Koreassa sijaitseva mausoleumi.Kumsusan Palace of the Sun Young Pioneer Tours, viitattu 19.12.2023 Kumsusanin aurinkopalatsi valmistui alun perin vuonna 1976 Kumsusan- kokoussalina. Se oli Kim Il-sungin virallinen asumus ja toimisto hänen kuolemaansa (1994) saakka. Kim Jong-ilin noustua valtaan isänsä seuraajana tiloja uudistettiin laajalti ja rakennus muutettiin mausoleumiksi. Se avattiin uudelleen heinäkuussa 1995. Kim Il-sungin palsamoitua ruumista esiteltiin ennen hautaamista pohjoiskorealaisille ja ulkomaisille vieraille. Mausoleumin nimi oli tässä vaiheessa Kumsusan-muistosali. Kim Jong-il kuoli 17. joulukuuta 2011. Hänen ruumiinsa asetettiin näytteille joulukuun 28. päivänä pidettyihin valtiollisiin hautajaisiin saakka. Lisäksi esiteltiin muun muassa Kim Jong- ilin autoa, venettä ja kunnianosoituksia. Aiemmin Kumsusan-muistosalina tunnettu mausoleumi nimettiin vuonna 2012 Kumsusanin aurinkopalatsiksi ja avattiin sotilasparaatin sekä ilotulitusten kera. Kumsusanin aurinkopalatsia pidetään Mansudaen suuren monumentin ohella pyhänä paikkana Pohjois-Koreassa. Palatsin käytävien pituus on yli kilometri ja lattian pinta-ala 10 700 m². Aukio kompleksin edessä on yli 500 metriä leveä. Palatsin ulkopuolella on sadan hehtaarin kasvihuone, jossa on yli 400 000 puuta. == Lähteet == Luokka:Pjongjang Luokka:Mausoleumit Luokka:Pohjois-Korean rakennukset ja rakennelmat
Wilkes-Barre

Wilkes-Barre on kaupunki Yhdysvalloissa Pennsylvanian osavaltiossa. Vuoden 2020 väestönlaskennassa Wilkes-Barressa oli 44 328 asukasta. Kaupunki toimii Luzernen piirikunnan hallintokeskuksena. Wilkes-Barre on yksi Scrantonin/Wilkes-Barren metropolialueen keskuskaupungeista. == Väestö == Vuonna 2020 Wilkes-Barren 44 328 asukkaasta valkoisia oli 59,0 %, mustia 12,5 %, aasialaisia 2,1 %, Tyynenmeren alkuperäisasukkaita 0,4 % ja alkuperäisasukkaita 0,1 %. Asukkaista 11,8 % kuului kahteen tai useampaan rotuun. 24,3 % asukkaista puhui kotonaan jotain muuta kieltä kuin englantia ja 14,5 % asukkaista oli syntynyt ulkomailla. == Lähteet == == Aiheesta muualla == Luokka:Pennsylvanian kaupungit
Gyula Szapáry

Gyula Szapáry (1832–1905) oli unkarilainen poliitikko. Hänet valittiin 1861 valtiopäiville. Hän kuului Ferenc Deákin kannattajiin ja osallistui 1865–1867 neuvotteluihin, jotka tähtäsivät sovinnon aikaansaamiseen Itävallan kanssa. Hän oli vuodesta 1873 alkaen useita kertoja ministerinä, maaliskuusta 1890 marraskuuhun 1892 pääministerinä. Hän vastusti uusia kirkkolakeja, varsinkin siviiliavioliittolakia.Szápáry, Gyula Tietosanakirja. Osa 9, palstat 826–827. Tietosanakirja-osakeyhtiö 1917 ==Lähteet== ==Aiheesta muualla== Luokka:Unkarin pääministerit Luokka:Unkarilaiset aateliset Luokka:Vuonna 1832 syntyneet Luokka:Vuonna 1905 kuolleet
Per Henrik Ling

Per Henrik Ling (15. marraskuuta 1776 – 3. toukokuuta 1839) oli ruotsalainen voimistelun ja ensiavun kehittäjä. Ling tunnetaan erityisesti ruotsalaisen voimistelujärjestelmän perustajana. Ling pyrki voimistelun avulla kehittämään ruumista voimakkaaksi kokonaisuudessaan. Hänen järjestelmänsä tieteellisen perustan johdosta jokainen voimisteluliike oli tarkoin perusteltu ihmisruumiille tuottamiensa seurausten suhteen. Lingin fyysinen harjoittelu ja myöhemmin teologia yhdistyi kiinalaiseen terveys- ja liikuntafilosofiaan sekä kurinalaisiin kilpailun ja taistelulajien periaatteisiin. == Lähteet == == Aiheesta muualla == * Pehr Henrik Ling - ruotsalaisen voimistelun luoja, Helsingin Sanomat, 03.05.1939, nro 117, s. 4, Kansalliskirjaston digitaaliset aineistot Luokka:Vuonna 1776 syntyneet Luokka:Vuonna 1839 kuolleet Luokka:Ruotsalaiset kirjailijat Luokka:Ruotsalaiset urheiluvaikuttajat Luokka:Voimistelu Luokka:Ruotsin akatemian jäsenet
Samsung Galaxy A13

Samsung Galaxy A13 on Samsungin A -sarjaan kuuluva älypuhelin, joka julkistettiin helmikuussa 2022 yhdessä Galaxy A23:n ja Galaxy M33:n kanssa. == Lähteet == Galaxy A13 Luokka:Vuoden 2022 matkapuhelimet Luokka:Android- pohjaiset laitteet Luokka:Kosketusnäytölliset älypuhelimet
Petre Roman

Petre Roman (s. 22. heinäkuuta 1946 Bukarest) on romanialainen poliitikko ja insinööri.Petre Roman Club de Madrid, viitattu 19.12.2023 Romanin vanhemmat olivat Espanjan sisällissodan veteraani, kommunistivaikuttaja Valter Roman ja Espanjasta maanpakoon ajettu Hortensia Vallejo.Petre Roman: The Fate of Europe European Observatory on Memories, viitattu 19.12.2023 Roman valmistui Bukarestin polyteknillisen instituutin sähkötekniikan opistosta vuonna 1968. Hän sai diplomin Toulousen ENSEEIHT:sta vuonna 1971 ja väitteli filosofian tohtoriksi Paul Sabatier -yliopiston nestemekaniikan instituutista vuonna 1974. Hän toimi nuorena Romanian kommunistisessa puolueessa.Wilbur G. Landrey, Ceausescu is dead, but fear returns to Romania Tampa Bay Times 17.6.1990, viitattu 19.12.2023 Vuonna 1985 Romanista tuli laitoksen päällikkö Bukarestin polyteknillisessä instituutissa. == Vallankumouksen aika ja myöhempi ura == Roman osallistui näkyvästi Romanian vallankumoukseen 1989 ja oli Kansallisen pelastuksen rintaman perustajajäsen. Kommunistihallinnon kaaduttua hänestä tuli siirtymäkauden pääministeri. Hänen asemansa pääministerinä vahvistettiin vapaiden vaalien jälkeen kesäkuussa 1990. Roman toimi pääministerinä, kunnes erosi itse syyskuussa 1991 kaivostyöläisten väkivaltaisiksi yltyneiden mielenosoitusten seurauksena.Prime Minister of Romania Steps Down The New York Times 27.9.1991, viitattu 19.12.2023 Romanian Miners’ Protest Forces Premier to Resign : Unrest: Demonstrations continue against economic reforms. Roman calls the violence a Communist coup. Los Angeles Times 27.9.1991, viitattu 19.12.2023 Vuonna 1992 Roman perusti Demokraattisen puolueenGeorgeta Voinea, The Democratic Party from Romania became an Associate Member of the European People’s Party Konrad Adenauer Stiftung 20.11.2006, viitattu 19.12.2023 , jonka puheenjohtajana hän toimi vuoteen 2001. Hänet valittiin vuonna 1992 Romanian edustajainhuoneen jäseneksi. Tämän jälkeen hän istui Romanian senaatissa ja toimi vuosina 1996–1999 sen puheenjohtajana.Petre Roman Eurasia Review, viitattu 19.12.2023 Vuosina 1999–2000 Roman oli Romanian ulkoministeri. Sittemmin hän on istunut sekä edustajainhuoneessa että senaatissa. Hän on edustanut muun muassa Kansallisliberaalista puoluetta.Florentina Mardale, Mihaela Gradinaru, AVEREA lui PETRE ROMAN, candidat PNL la Brașov: o casă, trei mașini și tablouri de 20.000 de euro Gândul 2.11.2012, viitattu 19.12.2023 Roman on toiminut Bukarestin polyteknillisen yliopiston professorina. Hän on Club de Madridin jäsen ja on julkaissut kirjoja politiikan aiheista. == Lähteet == Luokka:Romanialaiset poliitikot Luokka:Romanian pääministerit Luokka:Vuonna 1946 syntyneet Luokka:Elävät henkilöt
Roverud

Roverud on taajama Kongsvingerin kunnassa Innlandetin läänissä Norjassa. Taajaman pinta-ala on yksi neliökilometri ja asukasluku 776 vuonna 2022. ==Lähteet== Luokka:Kongsvinger Luokka:Norjan taajamat
Austmarka (Kongsvinger)

Austmarka on taajama Kongsvingerin kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 221 vuonna 2022. ==Lähteet== Luokka:Kongsvinger Luokka:Norjan taajamat
Austmarka

Austmarka voi tarkoittaa seuraavia asioita: * Austmarka, taajama Kongsvingerin kunnassa Norjassa * Austmarka, taajama Alverin kunnassa Norjassa
The Passing of the Great Race

The Passing of the Great Race: Or, The Racial Basis of European History on yhdysvaltalaisen Madison Grantin kirja vuodelta 1916. Teos teki tunnetuksi rotuteorioita. Grant kampanjoi eugeniikan puolesta ja hänen kirjansa puolusti väitetyn pohjoisen rodun ylemmyyttä. Teos vaikutti Saksan natsijohtaja Adolf Hitlerin ajatteluun. == Lähteet == == Aiheesta muualla == * Grant, Madison: Passing of the Great Race. Teos Archive.orgissa. Luokka:Eugeniikka Luokka:Yhdysvaltalaiset tietokirjat Luokka:Vuoden 1916 kirjat Luokka:Valkoisten kansanmurha
Vingerin kirkko

Vingerin kirkko () on Kongsvingerin kunnassa Innlandetin läänissä Norjassa sijaitseva puinen ristikirkko vuodelta 1697. ==Kuvia== Vinger kirke interiør.jpg|Kirkko sisältä ==Lähteet== ==Aiheesta muualla== Luokka:Norjan puukirkot Luokka:Kongsvinger
Kongsvingerin linnoitus

Kongsvingerin linnoitus () on Norjan Kongsvingerissä sijaitseva linnoitus, joka perustettiin 1680-luvulla estämään hyökkäykset Ruotsin Värmlannista. Sitä kohtaan ei kuitenkaan koskaan suoraan hyökätty. Nykyisin siellä järjestetään erilaisia kulttuuritapahtumia. Linnoitus on kuvattu Kongsvingerin vaakunaan. ==Lähteet== ==Aiheesta muualla== Luokka:Norjan linnoitukset linnoitus
Kokkolan raatihuone

Kokkolan raatihuone on Kokkolassa sijaitseva rakennus. == Historia == 1800-luvulla Kokkola oli kolmekymmentä vuotta ilman raatihuonetta, sillä aikaisempi raatihuone tuhoutui suuressa tulipalossa vuonna 1805. Laivanvarustaja ja kauppaneuvos Anders Donnerin rakennuttama raatihuone valmistui 1842. Tämä historiallinen rakennus on palvellut aikojen saatossa moninaisissa rooleissa muun muassa tullikamarina ja raastuvanoikeutena. Mannerheiminaukion reunalla sijaitsevan nykyisen empiretyylisen raatihuoneen piirustukset viimeisteli Carl Ludvig Engel raatimies Donnerin suunnitelmien pohjaltaKokkolan ruutukaava-alueen puutalokorttelit RKY viitattu 20.12.2023. Raatihuoneella toimi aikoinaan myös kaupunginvankila, paikallisesti tunnettu nimellä ”kistu”. Sinne voitiin määrätä pitkiinkin vankeusrangaistuksiin kadulla mellastamisesta, kiroilusta tai jopa kirkossa häiriön aiheuttamisesta. Koska raatihuone oli sijoitettu parhaalle paikalle eli torin laidalle, vankina olleet saivat päivisin tarkastella luukusta torielämää. Raatihuone toimi kauan myös porvariston juhlapaikkana, missä nautittiin teatterista, kuunneltiin konsertteja ja järjestettiin naamiaisia. Kuitenkin ajan mittaan juhlatarpeiden kasvaessa ja ilonpidon vaatiessa omat tilansa syntyi nykyinen ravintolaverkosto, seurahuonelaitos. == Nykytoiminta == Tällä hetkellä Raatihuone toimii Keski-Pohjanmaan Kamariorkesterin toimistona ja harjoitustiloina. Toiminnot siirtyvät vuonna 2024 laajennus- ja korjaustöiden valmistuttua Musiikkikeskus Snellmaniin. Raatihuoneelle on suunnitteilla tilojen peruskorjaus ja uusien toimintojen käyttöönotto. Ennen muuttoa Keski- Pohjanmaan Kamariorkesteri on toiminut Raatihuoneen tiloissa 35 vuotta. == Lähteet == Luokka:Kokkolan rakennukset ja rakennelmat Luokka:Suomen raatihuoneet Luokka:Carl Ludvig Engelin suunnittelemat rakennukset
Kongsvingerin rata

Kongsvingerin rata () on Norjan rataverkkoon kuuluva rautatie, joka kulkee Lillestrømistä Magnoriin Ruotsin vastaiselle rajalle. Radan liikennöinti aloitettiin vuonna 1862, ja sen tarkoitus oli ennen kaikkea parantaa Ruotsi- Norjan pääkaupunkien, Tukholman ja Oslon, välisiä liikenneyhteyksiä. Radan pituus on 114,7 kilometriä ja se sähköistettiin vuonna 1951. ==Lähteet== ==Aiheesta muualla== Luokka:Norjan rautatiet